NaiveNeuron/SloPal huggingface dataset:
Figeľ, Ján, podpredseda NR SR (2014-06-24):
Nech sa páči, pán minister. (Rokovanie o vládnom návrhu zákona, ktorým sa mení a dopĺňa zákon č. 601/2003 Z. z. o životnom minime a o zmene a doplnení niektorých zákonov v znení neskorších predpisov a ktorým sa mení zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 968.)
Janas, Karol, poslanec NR SR (2024-02-07):
Vážený pán predsedajúci, vážený pán minister, ja myslím, že všetkým, čo tu sedíme, je to úplne jasné, že od samého začiatku tu ide o Úrad špeciálnej prokuratúry, to všetko ostatné je balast, ktorý sa na to, na to na... nabaľuje a myslím, že je úplne jasné, že Úrad špeciálnej prokuratúry tak systematicky zlyháva, že tam niet ani, ani najmenšieho zaváhania pri tom, či pokračovať, alebo ho zrušiť. A nech sa samotná opozícia zamyslí nad tým, kedy prišlo k tomu zlyhávaniu, to zlyhávanie nastalo presne v marci tisíc.. 2020, keď sa zmenilo vedenie a keď jednoducho sa začalo s masívnym porušovaním všetkých zásad trestného práva alebo vedenia trestného procesu. A mne je prekvapivé, že právnici, ktorí tu sedia, sú ochotní tak žonglovať a manipulovať s jednotlivými uzneseniami toho, čo je dneska predložené. Myslím, že len pri tých premlčacích lehotách je to úplne jasné každému, že vznesenie uznesenia alebo spáchanie trestného činu počas premlčacej lehoty ju okamžite prerušuje, takže všetko to, čo sa tu rozpráva, je jednoducho veľká manipulácia s realitou. Ja som sa to už minule spýtal, koľko potrebujú orgány činné v trestnom konaní na to, aby vzniesli obvinenie? Tri roky, päť rokov, desať rokov, dvadsať rokov? Však veď aj to musí mať nejaké hranice. A čo sa týka poslednej veci, ktorú by som rád povedal a ktorú tu sústavne napádame, je to tá brožúra, ktorá vyšla. Ja som rád, že vyšla, verím, že neni posledná, že budú pokračovať, a je to nesmierne dôležité pre budúcnosť. Ja sám som historik, politológ a bude veľmi dobré, keď históriu tohoto obdobia, tých tri a pol roka, nebude písať len Denník N a denník SME, ale keď budú aj trošku iné výstupy a opätovne by som chcel navrhnúť to, čo som tu už povedal, zverejnime správu Slovenskej informačnej služby alebo ju tu aspoň prečítajme. Možno toto presvedčí opozíciu, že nekonáme nič nekalé, že tá nekalosť... (Prerušenie vystúpenia časomerom.)
Štefanec, Ivan, poslanec NR SR (2010-12-01):
Teraz budeme hlasovať o pozmeňujúcom návrhu pána poslanca Záhumenského.
Karahuta, Jaroslav, poslanec NR SR (2021-09-17):
Ďakujem veľmi pekne za slovo. Chcem poďakovať všetkým za podporu tohto návrhu zákona, pokiaľ budem stíhať. Čo sa týka pána poslanca Suju, stačí k tomu jedno, mňa strašne mrzí, mrzí, že sa nevie dohodnúť ministerstvo pôdohospodárstva a ministerstvo životného prostredia, aj keď sú z jednej strany. Je to smutné, ale vidíme, že aké tie dopady sú. Čo sa týka pána poslanca Kuffu, zvyšovanie podpory živočíšnej výroby, áno, bude. My sme mali minulý týždeň pred výborom predstavený, predstavený model, model podpory od roku 2023 do roku 2027. U oviec je to až 90 % zvýšenie podpory. Ovce budú najviac, budú zvýšené zo všetkých oblastí živočíšnej výroby, budú zvýšené dojnice, bude zvýšená welfare zvierat, čiže to, tam, kam tie peniaze majú ísť, a tlačíme dole platby na plochu. Čo sa týka uhlíkovej stopy, bola tu spomenutá, treba si uvedomiť jednu vec. Uhlíková stopa sa netýka len potravín dovezených k nám, ale potravín vyvezených od nás. Čiže keď sa zavedie uhlíková stopa, kľudne sa tento inštrument môže zaviesť aj na budúci rok, tak naše obilie bude nepredajné. A dostaneme sa do problémov vôbec s financovaním, s existenciou vidieka. Pánu Mičovskému tak isto ďakujem za ten príspevok k jahňatám a tie jahňatá sú príkladom toho, že keď človek urobí maximum pre to, aby dosiahol svoj cieľ, tak ho dosiahne. Na tých jahňatách to je typický príklad a to, čo sme spravili s jahňatami, vieme spraviť aj v iných oblastiach poľnohospodárstva alebo živočíšnej výroby. Pánovi Borguľovi ďakujem za podporu. Je to v našich rukách, ako to nastavíme. Nerobí nám to, ani Nemci, ani Portugalsko, ani Belgicko, je to v našich rukách, pokiaľ budeme rozumieť, tak to nastavíme správne. A čo sa týka pána Kazdu, áno, zvyšujú sa stavy, lebo sa zvyšuje produkcia, čo je logické, len je tu jeden problém a už sa ním zaoberá Európska komisia, znižujeme produkciu maštaľného hnoja. A je to vážny problém ako... (Prerušenie vystúpenia časomerom.)
Baránik, Alojz, poslanec NR SR (2020-04-29):
Ďakujem pekne, pán predsedajúci. Vážený pán predsedajúci, vážená pani ministerka, kolegyne, kolegovia, predseda Národnej rady rozhodnutím z 29. apríla 2020 pridelil návrh vlády na skrátené legislatívne konanie o uvedenom vládnom návrhu zákona (tlač 75) na prerokovanie Ústavnoprávnemu výboru Národnej rady s tým, že o výsledku prerokovania uvedeného návrhu bude informovať Národnú radu. Ústavnoprávny výbor prerokoval návrh vlády na skrátené legislatívne konanie na 12. schôdzi dňa 29. apríla 2020. Uznesením č. 29 z 29. apríla 2020 odporúčal Národnej rade návrh vlády na skrátené legislatívne konanie o uvedenom návrhu schváliť. Vážený pán predsedajúci, prosím, otvorte rozpravu.
P. Paška, predseda NR SR: (2007-06-20):
vládnom návrhu zákona, ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii v znení zákona č. 423/2003 Z. z. Vládny návrh je pod tlačou 246, spoločná správa výborov je ako tlač 246a. Pozerám sa, či tu máme pána ministra Jureňu, pána ministra pôdohospodárstva. Už je tu. Takže ešte o chvíľočku strpenia vás prosím, kolegyne, kolegovia. Zároveň prosím pána Antona Korbu, aby sa pripravil, ako spravodajca bude uvádzať informácie. Pán minister, nech sa páči, máte slovo.
Zmajkovičová, Renáta, podpredsedníčka NR SR (2012-09-11):
Ďakujem, pán minister. Teraz dávam slovo spoločnému spravodajcovi z výboru pre verejnú správu a regionálny rozvoj, poslancovi Milanovi Panáčikovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Pán poslanec, máte slovo.
Žiga, Peter, podpredseda NR SR (2023-12-14):
Pred tým, ako budeme pokračovať v rokovaní, vám chcem dať pár informácií, aby ste boli informovaní o tom, ako budú pracovať zariadenia v rámci Národnej rady. O 20.00 hod. sa zavrie poslanecký salón a takisto aj bufet dole bude zatvorený. Budete môcť používať bočné dvere a hygienické zariadenia, samozrejme, budú otvorené. Budeme pokračovať v rokovaní. Procedurálny návrh, pán Gábor Grendel.
Laššáková, Jana, podpredsedníčka NR SR (2015-04-24):
Na vystúpenie pána poslanca s faktickými poznámkami: páni poslanci Osuský, Uhliarik, Zsolt Simon. Na druhej strane je ešte niekto? Posledný šestnásty je pán poslanec Jarjabek. (Ruch v sále.) Pán poslanec Jarjabek je posledný. Končím možnosť prihlásiť sa s faktickými poznámkami. Nech sa páči, pán poslanec Osuský. Potom vám dám procedurálny, pani poslankyňa Gibalová.
Pellegrini, Peter, predseda NR SR (2015-11-20):
Pán poslanec Martvoň.
Hrnčiar, Andrej, podpredseda NR SR (2017-06-15):
Je záujem o doplňujúcu otázku, pani poslankyňa? Áno, nech sa páči.
Hrnčiar, Andrej, podpredseda NR SR (2016-06-16):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Pani navrhovateľka sa hlási do rozpravy ústne. Končím možnosť nahlásiť sa do rozpravy. Takže najprv, pán spravodajca, nech sa páči.
Vitteková, Anna, poslankyňa NR SR (2014-04-01):
Ďalej, pán predseda, budeme hlasovať o pozmeňujúcom návrhu pána poslanca Škripeka.
Sulík, Richard, predseda NR SR (2010-10-20):
Ďakujem. Pán Dostál, nech sa páči.
Grendel, Gábor, podpredseda NR SR (2021-11-30):
Tri faktické poznámky na vaše vystúpenie. Končím možnosť prihlásiť sa s faktickými poznámkami. Pán poslanec Milan Mazurek.
Mikloš, Ivan, podpredseda vlády a minister financií SR (2010-12-10):
Ďakujem pekne. Vážený pán podpredseda, vážené panie poslankyne, páni poslanci, vypracovanie predkladaného materiálu vyplýva zo záväzku vlády Slovenskej republiky, ktorý je vyjadrený v Programovom vyhlásení vlády, v ktorom sa vláda zaviazala vrátiť právny stav... Ježiš, pardon, to mám zlý... Zákon som mal dobrý, len úvodné slovo som tam mal zlé. Takže ospravedlňujem sa. Ešte raz. Vážený pán predseda, vážené panie poslankyne, páni poslanci, v predloženom návrhu zákona sa v súlade s Programovým vyhlásením vlády zjednocujú násobky najnižších sadzieb dane z nehnuteľností z dnešných dvadsať až štyridsať násobkov na päťnásobok, a to v prípade dane z pozemkov. Navrhovanou zmenou dochádza k zjednoteniu pravidiel zvyšovania zákonných sadzieb dane z nehnuteľností správcami tejto dane počnúc zdaňovacím obdobím roku 2012. Navrhovaná právna úprava môže ovplyvniť výnosy z tejto miestnej dane, avšak kompetencie obcí a miest na úpravu sadzieb tejto dane ostávajú zachované. Vo vládnom návrhu zákona sú obsiahnuté niektoré legislatívnotechnické úpravy, ktoré vyplynuli z právne záväzných aktov Európskej únie vo vzťahu k zdaňovaniu motorových vozidiel. Tieto úpravy nadobudnú podľa vládneho návrhu zákona účinnosť 1. januára 2011. Pôvodne vo vládnom návrhu zákona boli upravené aj sadzby dane zo stavieb a dane z bytov. Došlo k politickej dohode, že tieto upravované nebudú, takže odporúčam, aby Národná rada schválila, alebo pozmeňovací návrh, ktorý toto vypúšťa, a aby sme schválili úpravu len pri dani z pozemkov. Ďakujem pekne.
Štefanec, Ivan, poslanec NR SR (2012-10-19):
Ďakujem pekne, pani podpredsedníčka. Pán poslanec Sulík pekne dokázal na číslach, že rovná daň je sociálne spravodlivejšia. Takisto tie čísla o daňovom základe po zavedení rovnej dane boli evidentné. Čiže naozaj to nebola teória, bola to prax. Tak ako aj my spomíname v našich všetkých vystúpeniach, aj tu bolo evidentné, že sú to skúsenosti, čísla, fakty, a nielen zo Slovenska, že rovná daň je sociálne spravodlivá, rovná daň funguje. Okrem toho dovolím si upozorniť, že aj štúdie OECD upozorňujú na to, aby v konsolidácii krajiny nezvyšovali daňové, odvodové zaťaženie, a keď sa chcú už sústrediť, tak skôr na konsolidáciu cez stranu výdavkov alebo nepriamych daní. Podobné odporúčania, dámy a páni, robí aj Európska komisia. Aj tá nám hovorí o tom, aby sme nezvyšovali dane a odvody. Evidentne vláda nepočúva a evidentne robí opačné opatrenia. To všetko svedčí o tom, že SMER je naozaj v protismere. Ďakujem.
Tomčo, Štefan, poslanec NR SR (2011-04-05):
Pán predsedajúci, dajte, prosím, hlasovať, o bodoch 3, 5 6, 7, 8, 9...
Karahuta, Jaroslav, poslanec NR SR (2021-07-02):
Ďakujem pekne za slovo, pán predsedajúci. Pán poslanec Kuffa, na jednej strane chceš reformu, potom ju nechceš, potom obdivuješ Rakúsko a Švajčiarsko a... a... sa ti nepáči na Slovensku a potom nechceš zmenu na Slovensku (povedané so smiechom), trošku by to trebalo nejako usporiadať, ja, ja vystúpim v druhom čítaní, máš pravdu, mohol som aj v rozprave vystúpiť, ale ja chcem vystúpiť v rámci aj pozmeňujúcich návrhov alebo návrhov, ktoré budú v druhom čítaní, a budú určite, ale dnes chcem predniesť aj nejaké analýzy skutočných parkov, kde, ktoré nie sú založené na ťažbe dreva. Ale ja som chcel ešte poznámku k týmto, k tej nesystémovosti, ktorá sa tu vytýka, zopakujem ešte raz, to je spustenie procesu. Toto nie je lego, že si nastavíme nejaké kocky a na konci vyjde nejaký farebný hrad alebo nejaká, nejaká detská hračka. A ja sa, ja sa čudujem, že sa tu vytýkajú nejaké nesystémové kroky, pretože ja prejdem iba pár rokov dozadu, rok 2016, najväčšia ústavná zmena v poľnohospodárstve a to je ústavný zákon na ochranu pôdy. Ja som sa tomu neskutočne tešil, ja si presne na ten deň pamätám, keď bol schválený, a ja som potom čakal, že ten bod 5, že poľnohospodárska lesná pôda ako neobnoviteľný prírodný zdroj používa aj osobitnú ochranu zo strany štátu a spoločnosti, sa naplní v bode 6, kde sa podrobnosti o právach a povinnostiach podľa ods. 1 až 5 ustanoví zákon. V roku 2016, v prvom roku volebného obdobia, bola prijatá ústavná ochrana pôdy a štyri roky bolo málo, aby sa aspoň jedna maličká novela zákona prijala, ktorá by sa opierala o tento zákon. Takže prečo sa vytýka tejto koalícii nesystémovosť, keď, keď ste konali ďaleko ešte horšie? My teraz to predkladáme ako koalícia, ako koaliční poslanci. A ja verím tomu, že aj vďaka opozícii... (Prerušenie vystúpenia časomerom.)
B. Bugár, podpredseda NR SR: (2001-09-07):
Teraz dávam slovo spravodajcovi, ktorého určil navrhnutý gestorský Výbor Národnej rady Slovenskej republiky pre financie, rozpočet a menu, pánu poslancovi Vladimírovi Maňkovi. Nech sa páči. V. Maňka, poslanec: Ďakujem. Vážený pán predsedajúci, vážené kolegyne, vážení kolegovia, dovoľte mi, aby som v zmysle zákona č. 350/1996 Z. z. o rokovacom poriadku vystúpil k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 278/1993 Z. z. o správe majetku štátu v znení neskorších predpisov (tlač 1048), ako spravodajca výboru pre financie, rozpočet a menu. Uvedený návrh bol doručený poslancom v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel ho zaradil na rokovanie dnešnej schôdze. Ako spravodajca v prvom čítaní si osvojujem stanovisko, že predmetný návrh zákona spĺňa z formálnoprávnej stránky všetky náležitosti návrhu zákona uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predmetný poslanecký návrh zákona rieši závažnú problematiku, ktorou je potrebné sa zaoberať. Vážený pán predsedajúci, môžete otvoriť rozpravu k tomuto návrhu. Ďakujem.
Danko Andrej, predseda NR SR (2016-09-06):
Prosím, prezentujme sa a hlasujme. (Hlasovanie.) Prítomných 145 poslancov, za 140, proti 3, zdržali sa 2, nehlasoval 0. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďalej budeme hlasovať o bode tri schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu, tlač 179. Prosím spravodajcu z výboru pre financie a rozpočet, poslanca Petra Náhlika, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 179.)
Kvasnička, Marián, poslanec NR SR (2013-06-04):
Vážená pani predsedajúca, kolegyne, kolegovia, dovoľte, aby som podal spravodajskú správu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov, tlač 508, v prvom čítaní. V súlade s § 73 ods. 1 zákona o rokovacom poriadku Národnej rady podávam spravodajskú informáciu k tomuto zákonu. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a 68 zákona o rokovacom poriadku, ako aj náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy a súlade návrhu zákona, a jednak s Ústavou Slovenskej republiky, ústavnými zákonmi, aj medzinárodnými zmluvami, ktorými je Slovenská republika viazaná. Osobitná časť dôvodovej správy obsahuje odôvodnenie jednotlivých uznesení. Návrh zákona obsahuje doložku zlučiteľnosti právneho predpisu s právom Európskej únie aj doložku vybraných vplyvov. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 26. apríla 2013 č. 487 a podľa § 71 rokovacieho poriadku navrhujem, aby návrh zákona prerokovali ústavnoprávny výbor a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní odo dňa prerokovania návrhu zákona v Národnej rade Slovenskej republiky v prvom čítaní. To je všetko, pani podpredsedníčka, skončil som. Prosím, otvorte rozpravu.
Heger, Eduard, poslanec NR SR (2019-03-26):
Ďakujem pekne. Ja ešte len doplním, že vidíme, že napríklad, tak ako som hovoril teda, možno vymenujem tie krajiny, či už Česko, Maďarsko, krajiny okolo nás už túto legislatívu majú schválenú. Ďalšie Nemecko, Francúzsko, čiže aj veľké krajiny, s ktorými máme obchodné vzťahy alebo ku ktorým aj vzhliadame. Alebo Estónsko a Fínsko sú krajiny, ktoré už túto legislatívu nachystali. A možno to svedčí aj o tom, tým, že túto legislatívu predkladá minister zahraničných vecí, že tie vzťahy naozaj vnútorne sa, je to len ďalšie potvrdenie toho, ako som povedal, že táto vláda proste nie je schopná riadiť štát v prospech občanov. Ďakujem.
M. Číž, podpredseda NR SR: (2008-04-10):
Vážené kolegyne, kolegovia, v zmysle rokovacieho poriadku a doterajšej praxe budeme rokovaní o informácii postupovať tak, že poslanec položí otázku, príp. pripomienku zo svojho miesta v rozsahu dvoch minút. Pýtam sa teraz, či má niekto z poslancov otázku k tejto informácii. Sú to pán poslanec Jarjabek, pán poslanec Berényi, pán poslanec Kovarčík. Ešte niekto chce položiť otázku k tejto informácii? Nie. Uzatváram teda možnosť položiť otázku. A slovo odovzdávam pánovi poslancovi Jarjabkovi.
R. Zajac, minister zdravotníctva SR: (2004-05-20):
Najvýraznejšie zmeny oproti súčasnej právnej úprave sú obsiahnuté v ustanoveniach, ktoré upravujú postavenie poskytovateľa zdravotnej starostlivosti, podmienky poskytovania zdravotnej starostlivosti fyzickými osobami a právnickými osobami, sieť poskytovateľov zdravotnej starostlivosti, transformáciu zdravotných zariadení a postavenie stavovských organizácií v zdravotníctve. V návrhu zákona ďalej upravujeme uznávanie dokladov o odbornej spôsobilosti na výkon zdravotníckych povolaní získaných mimo územia Slovenskej republiky, vydávanie licencií na prevádzkovanie samostatnej zdravotníckej praxe a licencií na výkon zdravotníckeho povolania, ktoré bude vydávať príslušná komora, povoľovanie prevádzky zdravotníckym zariadeniam, ktoré sú v pôsobnosti Ministerstva zdravotníctva Slovenskej republiky a samosprávneho kraja podľa druhu zdravotníckeho zariadenia. Oproti doterajšej právnej norme zjednodušuje členenie zdravotníckeho zariadenia na jednotlivé druhy, ale súčasne vytvára nové druhy zdravotníckych zariadení. Významnú časť úpravy tvoria ustanovenia o transformácii štátnych zdravotníckych zariadení na akciové spoločnosti, čím sa zavŕši proces odštátňovania zdravotníckych zariadení, ktoré začali v roku 1992. Novým spôsobom sa definuje sieť poskytovateľov, zavádzajú sa nové pojmy, ako je verejná sieť poskytovateľov a verejná minimálna sieť poskytovateľov. Kým verejná sieť predstavuje poskytovateľov, s ktorými má zdravotná poisťovňa uzatvorenú zmluvu o poskytovaní zdravotnej starostlivosti. To znamená, neobmedzuje sa počet poskytovateľov, jediným obmedzením je podmienka, aby bola uzavretá zmluva. Definícia verejnej minimálnej siete vyjadruje optimálny počet poskytovateľov na danom území tak, aby sa zabezpečila efektívna, dostupná, plynulá, sústavná zdravotná starostlivosť. Som presvedčený, že napriek tomu, že tento zákon trošku zdvihol hladinu adrenalínu komorám, zistíte, že moderným spôsobom rieši právne postavenie poskytovateľa, jeho kompetencie. Je tu veľmi veľa nových pojmov, ktoré sú definované, ako je zdravotnícky pracovník, poskytovateľ, licencia, povolenie. Je tu veľmi veľa pojmov, ktoré hovoria o spôsobe, akým, kedy a za akých podmienok kto môže poskytovať zdravotnú starostlivosť. Chcem povedať, že súčasťou zákona je etický kódex zdravotníckeho pracovníka alebo poskytovateľa zdravotnej starostlivosti a kontrolu nad etickým kódexom budú mať zamestnávatelia, kontroly o dodržiavaniach v prípade, ak zdravotnícky pracovník je v zamestnaneckom pomere, alebo komora, ak pracuje na základe licencie, teda iného ako živnostenského, poprípade aj živnostenského oprávnenia. Predpokladám, že zákon, ktorý je veľmi dôležitý aj z pohľadu aproximácie európskeho práva, získa vašu podporu a bude schválený. Ďakujem pekne.
D. Čaplovič, podpredseda vlády SR: (2009-09-10):
Slovenská republika sa v piatom roku svojho členstva v Európskej únii zaoberala množstvom otázok týkajúcich sa jednak hospodárskych, jednak spoločenských, sociálnych, teda politických a iných aspektov, ktoré priniesol ostatný rok členstva v Európskej únii. Predkladaný materiál bol vypracovaný v spolupráci s jednotlivými ústrednými orgánmi štátnej správy, pričom aj na tomto pléne oceňujem, že rezorty formulovali závery a odporúčania, prostredníctvom ktorých poukázali na jednej strane na silné, ale aj na slabé stránky príslušnej oblasti a v takomto duchu sa rozvíjala aj diskusia vo výbore pre európske záležitosti. Súhrnná správa zachytáva teda piaty rok členstva Slovenskej republiky v Európskej únii z rôznych aspektov, vplyvov a prirodzene aj dosahov. Medzi prioritné oblasti, ktorým sa správa venuje, patrí plnenie prípravy a samotný vstup do Európskej menovej únie, reforma výdavkov rozpočtu Európskej únie, nový trojročný cyklus Lisabonskej stratégie, to je obdobie rokov, aby som to spresnil, 2008 až 2010, ktorý sa premietol do predloženia nového Národného programu reforiem Slovenskej republiky na rok 2008 až 2010. A tu by som chcel aj potvrdiť, zo strany pani Catherine Day, generálnej sekretárky Európskej komisie, táto správa nielenže bola zobratá na vedomie, ale mnohé aspekty boli vyzdvihnuté, ale má aj svoje, samozrejme, boľavé miesta, ako konštatoval Výbor expertov, ktorý sa v dňoch 9. až 10. júla tohto roku zúčastnil na prerokúvaní tejto správy Slovenskej republiky tu, v Slovenskej republike. V piatom roku svojho členstva v Európskej únii slovenskú ekonomiku, podobne ako mnohé svetové ekonomiky, zasiahla nepriaznivá celosvetová finančná a hospodárska kríza, kvôli ktorej okrem iného Slovenská republika prijala viaceré opatrenia v troch ekonomických balíčkoch na prekonanie a naštartovanie ekonomiky. Dokument svojím rozsahom, ale aj obsahom poukazuje na rozsiahlu agendu Európskej únie. Tí, ktorí tam boli, tak si uvedomujú, čo to znamená Čapkove R.U.R, s ktorou sme sa potýkali v uplynulom období. Plasticky vykresľuje záväzky plynúce z nášho členstva. Je vizitkou našej spoločnej práce, ktorú v uplynulom polroku roku môžeme vnímať ako úspešnú. Materiál prešiel medzirezortným pripomienkovým konaním. Všetky pripomienky boli zapracované na rokovanie vlády a predkladal sa bez rozporov a dňa 1. júla 2009 bol schválený na riadnom zasadnutí 160. rokovania vlády Slovenskej republiky. Podčiarkujem, že nemohol zachytiť, povedzme, ešte komplexne celé české predsedníctvo, to chceme riešiť osobitne. Pretože české predsedníctvo končilo k 30. júnu 2009 a správa sa dotýka len do termínu 1. mája 2009 a, samozrejme, aj iné aspekty, o ktorých sme aj hovorili vo výbore, budú ešte akceptované a budú doplnené v tomto materiáli. Ďakujem vám za pozornosť.
K. Tóthová, poslankyňa: (2009-06-16):
Chcem konkretizovať a uviesť, že tento názor vyjadrili aj Slovenská advokátska komora a Súdna rada. Myslím, že všetkým nám je známe, že toto sú inštitúcie, ktoré sa skladajú z vysokokvalifikovaných právnikov a že ich názor nie je názor propagandy. Jasne poukázali na to, že ešte nález Ústavného súdu nie je známy, a preto aj prijímanie legislatívneho návrhu len na základe komuniké a názorov v tlači považujú za nesúladné s princípmi právneho štátu. Ďakujem za pozornosť.
Laššáková, Jana, podpredsedníčka NR SR (2012-12-17):
Pán poslanec Martvoň, nech sa páči.
Martinák, Ľuboš, poslanec NR SR (2012-09-26):
No, mňa až tak prosiť netreba. Sme predsa kolegovia, nech sa páči. (Potlesk.)
Figeľ, Ján, podpredseda NR SR (2013-10-16):
S ďalšou faktickou, nech sa páči, Anton Martvoň.
Kadúc, Miroslav, poslanec NR SR (2013-09-19):
Vážená pani predsedajúca, vážené panie poslankyne, vážení páni poslanci, dovoľte mi, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie, a spĺňa po formálno-právnej stránke náležitosti uvedené v § 67 a 68 rokovacieho poriadku, ako aj náležitosti určené v legislatívnych pravidlách. Predseda Národnej rady preto predmetný návrh zákona zaradil v zmysle § 72 rokovacieho poriadku do programu tejto schôdze. Predseda Národnej rady zároveň vo svojom rozhodnutí č. 582 z 11. júla 2013 navrhoval, aby návrh zákona prerokoval ústavnoprávny výbor, ktorý zároveň navrhol aj ako gestorský výbor s tým, že gestorský výbor predmetný návrh zákona prerokuje v druhom čítaní do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Navrhuje sa prijatie znenia § 172 ods. 1 Trestného zákona. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že uvedený návrh zákona prerokuje v druhom čítaní. Odporúčam zároveň predmetný návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady č. 582. Pani predsedajúca, prosím, otvorte všeobecnú rozpravu.
Pellegrini, Peter, predseda NR SR (2015-09-29):
Prezentujme sa a hlasujme o procedurálnom návrhu vrátiť tento návrh zákona na dopracovanie. (Hlasovanie.) Prítomných 129 poslancov, za hlasovalo 54, proti bolo 75. Konštatujem, že tento návrh sme neschválili.
M. Číž, podpredseda NR SR: (2008-03-27):
Chcete, pani poslankyňa, využiť právo a položiť doplňujúcu otázku? Máte slovo.
Matovič, Igor, podpredseda vlády a minister financií SR (2021-12-08):
Ďakujem pekne. K pánovi ministrovi Richterovi. Trošku by som si ťa dovolil tak kolegiálne opraviť. Povedal si, že som povedal, že jediná autorita je Robert Fico. No, hovorí sa, že čo sa babe chcelo, alebo pardon, čo sa dedovi chcelo, to sa dedovi snilo, ale neber to osobne, určite som takéto niečo nepovedal. Povedal som, že Fico je, samozrejme, autorita, bohužiaľ, pre týchto ľudí, ktorí mu veria a ktorých pozýva na tie cesty smrti autobusmi na mítingy, na ktoré ich zváža. Pán Kočiš, to som, prepáčte, som vás zaregistroval teraz prvýkrát. Vy budete, neviem teda teraz z ktorej strany fašistickej, ale to je jedno. Hovoríte, že po celoplošnom testovaní vírus, počet pozitívnych či pacientov v nemocniciach klesal preto, lebo vírus prirodzene oslaboval. Ako áno, fajn, môžete takéto bludy tvrdiť, ale ja vám to poviem ešte raz. Prudko sme začali rásť začiatkom októbra minulý rok, exponenciála akože veľmi, veľmi, veľmi prudká. Výrazne prudšia, podotýkam, ako sme mali teraz. Urobili sme celoplošné testovanie a na mesiac, na celý mesiac november sme zastavili počet pacientov na 1 500 v nemocniciach. Keďže následne nebola dobrá vôľa pokračovať v celoplošnom testovaní, následne začal rovnako prudký, trošku menej prudší rast, žiaden oslabený vírus. Až z 1 500 sme narástli na 3 836 pacientov v nemocniciach. To znamená o viac jako sto percent a toto nie je znakom oslabenia vírusu. Môžte šíriť bludy akékoľvek, holt, išli sme hore, na mesiac sme sa zastavili a znova sme išli o viac ako dvojnásobok hore. Potom nejakých ľudí, ktorí tu trénovali Černákových vrahov, a prepáčte, to komentovať nebudem. To považujem za hanbu, že takí ľudia majú prístup do parlamentu.
Laššáková, Jana, podpredsedníčka NR SR (2013-09-03):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Sulík. Končím možnosť prihlásiť sa do rozpravy ústne. Nech sa páči, pán poslanec, máte slovo.
Šedivcová, Viera, poslankyňa NR SR (2013-09-06):
Ďakujem. Prosím, pán predsedajúci, dajte hlasovať o postúpení návrhu zákona do druhého čítania.
Krajčír, Ľuboš, poslanec NR SR (2023-05-09):
Spoločná správa obsahuje jeden pozmeňujúci a doplňujúci návrh. Pán predseda, dajte, prosím, hlasovať o tomto bode spoločnej správy s odporúčaním gestorského výboru schváliť.
Blanár, Juraj, podpredseda NR SR (2021-10-27):
Ďakujem, pani spravodajkyňa. Prerušujem rokovanie o tomto bode programu. Ďakujem pani spravodajkyni. Pán minister bude pokračovať, a to v rokovaní o bode v druhom čítaní vládnom návrhu zákona, ktorým sa mení a dopĺňa zákon č. 106/2012 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov, ktorým sa menia a dopĺňajú niektoré zákony. Je to pod parlamentnou tlačou 555, spoločná správa výborov pod parlamentnou tlačou 555a. Odovzdávam opäť slovo pánovi ministrovi dopravy, aby tento návrh zákona odôvodnil, nech sa páči. (Rokovanie o vládnom návrhu zákona, ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 555.)
Paška, Pavol, predseda NR SR (2014-05-27):
Pán poslanec Novotný.
Danko, Andrej, predseda NR SR (2018-12-07):
Prosím, prezentujme sa a hlasujme. (Hlasovanie.) Prítomných 137, za 108, proti žiaden, zdržalo sa 28, nehlasoval 1. Konštatujem, že sme schválili návrh novely zákona č. 369/1990 Zb. o obecnom zriadení. Pristúpime k hlasovaniu o druhom čítaní o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene, ktorý prerokúvavame v skrátenom legislatívnom konaní (tlač 1241). Dávam slovo spoločnému spravodajcovi z výboru pre sociálne veci poslancovi Podmanickému, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1241.)
Paška, Pavol, predseda NR SR (2012-10-16):
Pán poslanec Novotný, vaša reakcia.
Raši, Richard, poslanec NR SR (2012-04-04):
Sľubujem. (Potlesk.)
Danko, Andrej, predseda NR SR (2017-05-18):
Prosím, prezentujme sa a hlasujme. (Hlasovanie). Prítomných 131 poslancov, za 48, proti 15, zdržalo sa 65, nehlasovali 3. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Teraz budeme hlasovať v prvom čítaní o návrhu poslancov Kollára, Štarchoňa, Pčolinskej, Krajniaka a Pčolinského na vydanie zákona, ktorým sa mení a dopĺňa zákon č. 131/2002 Z. z. o vysokých školách (tlač 526), bod 54 schváleného programu. Prosím spravodajcu z výboru pre vzdelávanie, vedu, mládež a šport poslanca Ľudovíta Gogu, aby hlasovanie uviedol. (Hlasovanie o návrhu poslancov Národnej rady Slovenskej republiky Borisa Kollára, Petra Štarchoňa, Adriany Pčolinskej, Milana Krajniaka a Petra Pčolinského na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov , tlač 526.)
Hazucha, Ivan, poslanec NR SR (2023-10-25):
Sľubujem. (Potlesk.)
Vaľová, Jana, poslankyňa NR SR (2022-02-02):
Ďakujem veľmi pekne. Pán predseda, ja by som vás chcela poprosiť, aby k zákonu č. 869, keď bude stiahnutý a bude ďalej prerokovaný, Generálna prokuratúra podala k tomuto zákonu vysvetlenie, že či je to naozaj tak, ako je to v skupine poslancov z toho dôvodu, že som naozaj rozprávala s prokurátormi a s políciou, 5 rokov dostanú len tí, ktorí sú díleri, viac ako 5 rokov. A poprosím, aby Generálna prokuratúra podala stanovisko k tomuto zákonu 869, keď príde do budúceho rokovania. Ďakujem.
Viskupič, Jozef, poslanec NR SR (2012-11-29):
Pán predseda, dovolil by som si vás požiadať na žiadosť štyroch poslaneckých klubov o zvolanie grémia okamžite. Ďakujem.
Kollár, Boris, predseda NR SR (2022-10-20):
Prosím, prezentujme sa a hlasujeme. (Hlasovanie.) Prítomných 133 poslancov, za 88, proti 5, zdržalo sa 39, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Laurenčík, Milan, podpredseda NR SR (2021-09-22):
Poslednú faktickú poznámku k tomuto príspevku má pán poslanec Ján Blcháč. Nech sa páči.
Žitňanská, Lucia, poslankyňa NR SR (2014-03-25):
A tak len som chcela zareagovať, že ja až tak optimistická nie som, že sa nedohodnú, lebo politika je politika, pán kolega. A máme tu s tým určité skúsenosti. Ale chcem potvrdiť a súhlasiť s tým, čo ste povedali, že naozaj, ak teda bol ten zásadný problém s disciplinárnymi senátmi a ak teda ja tvrdím, že tá zodpovednosť nie je na Súdnej rade, že ani neotestovala vlastne tú funkčnosť tej novej právnej úpravy, pretože nikdy sa to nesfunkčnilo, ale keď to teda vnímala nová vláda, je to jej legitímne právo, že ten problém je v právnej úprave disciplinárnych senátov a k nejakej zhode aj v Súdnej rade dospela k tomuto záveru, tak tu už sa musím pýtať, že prečo to trvalo dva roky. Pretože zdieľam s vami ten pocit, že áno, disciplinárne senáty sú veľmi dôležité pre zdravie justície, funkčné disciplinárne senáty. A strašne, strašne si prajem, aby vaše politické vyhodnotenie situácie okolo novely ústavy vyšlo. Ďakujem.
Blaha, Ľuboš, podpredseda NR SR (2024-06-11):
Ďakujem pekne, pán minister. Teraz dávam slovo spoločnému spravodajcovi z výboru pre hospodárske záležitosti poslancovi Jaroslavovi Megovi, aby informoval Národnú radu o výsledku rokovania výborov a aby odôvodnil, aha, takže nie pánovi poslancovi Jaroslavovi Megovi, kolegovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec, máte slovo.
Jurinová, Erika, poslankyňa NR SR (2017-09-14):
Ďakujem. Pri hlasovaní č. 154 som hlasovala za a zariadenie ma vykázalo, že som sa zdržala, tiež prosím uviesť do záznamu.
D. Jarjabek, poslanec: (2005-11-08):
Hovoríme stále o vrátení mandátu poslanca za to alebo za ono, rôzni mnohí sa k tomu vyjadrujú. Samozrejme, je to stranícka obrana, obrana straníckych záujmov. Ale rozmýšľal a zamýšľal sa už niekto čo i len teoreticky nad tým, žeby napr. mala vrátiť mandát nejaká strana na základe svojho pôsobenia v parlamente? No ak si niekto myslí, že mám na mysli nejakú konkrétnu stranu, chcel by som ho ubezpečiť, že je to omyl a podobnosť je naozaj čisto náhodná. Ďakujem za pozornosť. (Potlesk.)
P. Farkas, poslanec: (2001-12-13):
J. Migaš, predseda NR SR: Hlasujeme o návrhoch pána poslanca Bárdosa pod bodom 27/1 - 11. Prezentujeme sa a hlasujeme. Hlasujeme o bodoch 1 - 11 pána poslanca Bárdosa. (Hlasovanie.) Prítomných je 103 poslancov, za 83, proti 2, zdržalo sa 10, nehlasovalo 8. Tieto návrhy sme schválili. Ďalej.
Laššáková, Jana, podpredsedníčka NR SR (2012-08-06):
Podľa rokovacieho poriadku taký procedurálny návrh nemôžete dať. Pozrite si, kto môže dať takýto návrh. Takže o tomto návrhu nebude hlasovať. Pán poslanec Viskupič.
Sulík, Richard, predseda NR SR (2011-09-07):
Ďakujem. Vyhlasujem rozpravu za skončenú. Chce zaujať stanovisko pán minister Mikloš? (Reakcia navrhovateľa.) Nech sa páči.
Susko, Boris, poslanec NR SR (2015-09-17):
Ďakujem pekne za slovo, pani predsedajúca. Pán poslanec, no nie je to celkom pravda, ako hovoríte, že je to naše úmyselné konanie. Ja som vysvetlil už aj v rozprave v druhom čítaní, aj pred chvíľou vo faktickej poznámke, prečo sa nedá naplniť ten jeden zo štyroch atribútov, ktoré ste vy formulovali, pričom sami ste priznali v rozprave v druhom čítaní, že tie tri atribúty naplnené predtým boli. Pokiaľ ide o tú smernicu, áno, samozrejme, čakalo sa na tú smernicu, ale čaká sa ďalej, pretože nejde len o prijatie samotnej smernice ako právneho textu, ale aj o zavedenie celého mechanizmu, tá smernica predpokladá vytvorenie celoeurópskeho registra konečných užívateľov výhod, tak aby sa dali nejakým spôsobom aj overovať tie informácie, ktoré sa v tom registri budú nachádzať, a takisto predpokladá aj zavedenie zoznamu nespolupracujúcich krajín a ďalšie mechanizmy, ktoré budú mať vplyv aj na konečnú podobu zákona, ktorý budeme musieť potom my prijať v rámci implementácie tejto smernice. Čiže z tohto pohľadu neviem, či je to pravda, čo hovoríte. No a pokiaľ teda hovoríte o tom a kritizujete našu vládu, že sme prijali takýto návrh zákona alebo takýto zákon, tak ja musím poukázať na to, čo bolo v minulosti, boli ste členom SDKÚ, pričom vo volebnom sľube SDKÚ z roku 2010 bolo jasne napísané, že: „Zabezpečíme, aby sa na obstarávaniach a zmluvných vzťahoch so štátom alebo samosprávami nemohli zúčastňovať firmy, ktorých vlastníci nie sú identifikovateľní.“ Pritom v roku 2011 už vyšiel článok v SME, ja som ho tu už raz citoval, teraz z neho len veľmi stručne uvediem, hovorí o tom, že sľub o zverejňovaní vlastníkov firiem SDKÚ asi nesplní, kde je jednoducho napísané, že najsilnejšia vládna strana, teda v tom čase SDKÚ pred voľbami sľubovala odkrytie majiteľov firiem, ktoré hospodária s verejnými financiami, dnes sa im to také jednoduché už nevidí. Ministerka spravodlivosti Lucia Žitňanská... (Prerušenie vystúpenia časomerom.)
Sulík, Richard, predseda NR SR (2010-10-12):
Uhm, no tak aj ja ďakujem. A poprosím ďalšieho rečníka – pána Buriana.
Kremský, Peter, poslanec NR SR (2022-11-09):
Vážený pán predseda, navrhujem stiahnutie návrhu novely zákona č. 251/2012 o energetike z programu schôdze (tlač 1131).
Grendel, Gábor, poslanec NR SR (2023-12-20):
Ďakujem za slovo, pán predseda. Strany vládnej koalície sľubovali pred voľbami lacnejšie energie, po voľbách sa dostali k moci a na tento sľub akosi zabudli. Energie lacnejšie nebudú. Strany vládnej koalície sľubovali pred voľbami lacnejšie potraviny. Potom sa dostali k moci a aj na tento sľub akosi zabudli. Ani potraviny lacnejšie nie sú a nebudú. Zato budú drahšie pasy, občianskej preukazy, vodičské preukazy a všetky správne poplatky a súdne poplatky. Nič nie je lacnejšie, naopak, viac ako 900 rôznych poplatkov zdražie. A prečo? Aby strany vládnej koalície mohli zriadiť nové ministerstvo, zvýšiť počet štátnych zamestnancov o 13-tisíc, politicky ovládnuť nezávislé inštitúcie, vychýliť rovnováhu moci, oslabiť úrad prezidenta a koncentrovať moc do rúk vlády. Poslanecký klub hnutia Slovensko tomu asistovať nebude. Nepodporíme tento zákon a nenecháme sa kúpiť ponukou na voľné sviatky a budeme ďalej brániť spravodlivosť a právny štát. Každý jeden deň ďalšej existencie Úradu špeciálnej prokuratúry za to stojí. (Potlesk.)
Grendel, Gábor, podpredseda NR SR (2020-06-04):
S reakciou na faktické poznámky, pán podpredseda Šeliga.
Baláž, Radovan, poslanec NR SR (2016-11-29):
Ďalší pozmeňujúci návrh podala pani poslankyňa Jurinová. Upozorňujem, že nakoľko sme schválili body 33 a 34 zo spoločnej správy, nemôžem dať hlasovať o bodoch 1 a 2 pozmeňujúceho návrhu pani poslankyni Jurinovej. Teda hlasujeme len o bode 3 z pozmeňujúceho návrhu pani poslankyne Jurinovej.
Žiga, Peter, podpredseda NR SR (2023-11-29):
Na vaše vystúpenie dve faktické poznámky. Ako prvý, pán poslanec Matovič.
Ledecký, Vladimír, poslanec NR SR (2023-03-28):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci, ďalej aby za gestorský výbor určila hlasovaním Výbor Národnej rad pre sociálne veci, aby predmetný návrh zákona výbory prerokovali do 26. apríla 2023 a gestorský výbor do 28. apríla 2023.
Ivan, Miroslav, poslanec NR SR (2019-10-24):
Ďakujem za slovo. Pôvodne som chcel vystúpiť, ale skúsim to do dvoch minút. Súhlasím s Janou Cigánikovou. Jednoducho, a odzneli tu aj také tie, že argumenty sloboda jednotlivca končí tam, kde začína sloboda iného jednotlivca, ja zase hovorím, že zabudli sme tu hovoriť o slobode podnikania. A dnes tí, ktorí majú krčmy, reštaurácie, akékoľvek verejné stravovanie poskytujú, tak dnes musia mať, keď majú určitý počet sedení, zvlášť toaletu pre mužov, zvlášť toaletu pre ženy. Potom tam majú ďalších tisíc regulácií, ktoré všetky musia splniť. A toto všetko nemajú v zahraničí a my tu ideme teraz prirovnávať toto s nejakými inými krajinami. Zažil som reštauráciu, kde bola jedna záchodová misa a vonku bolo osemdesiat miest na sedenie a podnikali, boli úspešní, fajčilo sa, kto chcel, kto nechcel a komu sa tam nepáčilo, ten odišiel. Láskavo to nechajme, preboha živého, na rozhodnutie toho, čo prevádzkuje takúto živnosť. Ak nechce človeka, ktorý fajčí, zakáže fajčiť aj na terase, aj vo vnútri. Ak chce a chce vytvoriť podmienky, dobre, možno riskuje, že si odplaší nefajčiarov, ale, preboha, nechajme tu už niečo aj na ľudí. Nech sa rozhodnú slobodne. Furt im len niečo diktujeme, ako sa majú chovať a čo od nich chceme a jak majú. Však dobre, nastavme pravidlá také, že keď bude niekto fajčiar, tak mu, poďme to riešiť výškou zdravotných odvodov, lebo náklady na jeho liečenie sú vyššie ako na liečenie nefajčiara, ale toto je, prepáčte, celé zlé. Ďakujem.
Jurinová, Erika, podpredsedníčka NR SR (2013-03-15):
Ďakujem za slovo. Veľmi by som sa čudovala, keby ste sarkasticky zase nevystúpili na moje vystúpenie, ale všakže si to všímam, to už sa stáva takou tradíciou. Ja by som chcela pripomenúť, že otázky, ktoré som teraz mala nachystané, aj som to povedala, asi ste nepočúvali, že už som ich otvorila na výbore, ale že sa mi nezdali dostatočne zodpovedané. Takže to nechajte na mňa, áno, čo usúdim, že čo bolo dostatočne vysvetlené a čo nie. A to, že sa zaoberám skupinou zdravotne postihnutých, nech vás netrápi, pretože som hneď v úvode povedala, že je tam kopu dobrých opatrení. Takže poprosím vás, pani kolegyňa, počúvajte nabudúce, to bude veľmi dobré. Chcem povedať, vy ste znova otvorili otázku invalidov, ktorí pracujú aj na plný úväzok, ale, bohužiaľ, vy vôbec v tomto zákone neriešite otázku posudzovania lekármi. Akože viete, že najväčší problém sú posudky lekárov. Takže toto je úplne iná téma, akú ste otvorili. Vraciam sa opäť k tomu, k tejto skupine, verím, že je veľmi malá, a zdá sa, že zbytočne o nej rozprávam, mne je to ľúto, pretože práve takejto skupiny sa málokto zastane, čo svedčí aj o vás, pani kolegyňa. Nikto tu nehovorí, že nezamestnanosť netreba riešiť, samozrejme, že je to prvoradé, ale ako vidím, odborníkov na to tuná máme dosť, ja som sa rozhodla, že sa zastanem menšej skupiny, na ktorú každý kašle. Ďakujem pekne.
Pellegrini, Peter, predseda NR SR (2015-01-29):
Ďakujem pekne. Pán minister, budete reagovať na faktické poznámky? (Reakcia navrhovateľa.) Nie, ďakujem. Ďalší v rozprave vystúpi pán Alojz Hlina. Nech sa páči, pán poslanec, máte slovo.
B. Bugár, podpredseda NR SR: (2004-03-03):
Otváram rozpravu k týmto piatim bodom a pýtam sa, či sa hlási niekto ústne do rozpravy, keďže som nedostal žiadnu písomnú prihlášku. Konštatujem, že nikto. Vyhlasujem rozpravu o týchto bodoch programu za skončenú a zároveň prerušujem rokovanie. Budeme pokračovať ďalším návrhom poslancov Národnej rady Slovenskej republiky Roberta Fica a Róberta Madeja na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 584). Návrh pána predsedu na pridelenie výborom máte v rozhodnutí č. 599. Pán poslanec Madej, nech sa páči, môžete uviesť návrh zákona. Pán poslanec Šimko ešte predtým procedurálny návrh, nech sa páči.
Hraško, Igor, poslanec NR SR (2014-11-08):
Ďakujem pekne za slovo, pani predsedajúca. Pán minister, zase ste tu spomínali hriechy minulej vlády. Ale, pán minister, vy máte obhajovať Fica. Táto schôdza je o odvolávaní Fica, nie Radičovej, nie Mi-há-la. Táto schôdza je o odvolávaní Fica a vašej vlády. Tak vás poprosím, vráťte sa do reality tejto schôdze. Aj vaši kolegovia, nech sa tam vrátia, pretože sú úplne niekde mimo. A tiež nejdem polemizovať o tom, že čo robia mimo týchto priestorov rokovacej sály. Ale vráťte sa sem, tu odvolávame Fica, nikoho iného. A ako ste hovorili vo svojom prejave, tuná ste napádali to, že zmluva, pokiaľ nie je zverejnená v registri zmlúv, nie je platná. Ale pokiaľ som si ja študoval Centrálny register zmlúv, tak zmluva s Medical Group a piešťanskou nemocnicou tam je zverejnená. A hovorili ste, že Fico koná. Odvolaním dvoch žien? Jednej ministerky a jednej podpredsedníčky parlamentu, sťa by členky Dozornej rady? Ja sa pýtam, ako koná? Kde je ten milión, ktorý bude musieť byť vyplatený? Lebo tá zmluva je platná. Tá zmluva je platná a tá suma bude musieť byť vyplatená. To znamená, že aj ten miliónik navyše. Ako koná premiér? Kde zruší tu zmluvu, akým spôsobom? A ako už povedal kolega Hlina, sú to dve varianty. Vy sa budete musieť dohodnúť s Medical Group, že ten kšeft stopíte, ale keďže tam je sídlo v Belize, tak oni sa obrátia na medzinárodný súd a tú sumu, o ktorú prišli, im budeme musieť vyplatiť v arbitráži. Parádny kšeft za každých okolností. A toto je ten váš systém. A nehovorte mi, že toto nie je na odvolávanie Fica. Veď toto je na odvolávanie všetkých vás, si to uvedomte. Vy tuná dohadzujete kšefty úplne cudzím ľuďom. A už len na margo Mihálových, rozdávania knižočiek Ako ušetriť na daniach a odvodov. Takže vaším cieľom je, aby ste vycicali občanov do špiku kostí. Nie tak, aby ste optimalizovali dane a odvody, tak ako všetci veľkí z firiem... (Prerušenie vystúpenia časomerom.)
Mikloško, Jozef, poslanec NR SR (2015-09-16):
Ďakujem. Ja chcem navrhnúť do programu, aby sa v pléne prerokovala aj správa o stave rodovej rovnosti na Slovensku za rok 2014. Táto správa sa prejednala iba vo výbore, ďalej by nemala ísť. A jedná sa o dôležitú celospoločenskú tému, hodnotenie stavu Slovenska na základe 20. výročia od takzvanej pekinskej konferencie a 21. výročia takzvanej káhirskej konferencie. Ide o 12 zásad veľmi dôležitých, ktoré boli aj kontroverzné, ale aj dôležité na to, aby sa prejednali tuná v pléne a brali sa na vedomie a odsúhlasili. Ďakujem.
Poliačik, Martin, poslanec NR SR (2019-10-25):
Ďakujem. Ja teda ani len nejdem do toho sa vyjadrovať k stavu zdravotníctva, jedna z mála vecí, kde naozaj neviem skoro nič, ale tej dynamike tu nerozumiem. Že skúste mi to teda vysvetliť, že čo sa tu teraz deje, hej, že poslankyňa SaS tlieska ministerstvu zdravotníctva za, podľa všetkého, dobre vypracovaný dobrý nápad. Súhlasí s ňou poslanec SMER-u a zároveň na ňu naväzuje poslanec OĽANO, nepočul som zásadnú pripomienku vlastne od nikoho, kto sa tu zúčastňoval, to zrejme všetci, čo o zdravotníctve v tomto parlamente rozprávajú, tu sú. Tak kde je tá opozícia k tomuto návrhu? Kto sú tí ľudia, čo sú proti? To sa nám tu teraz stalo, že náhodou a proti prírodným zákonom sa sem dostal dobrý a vypracovaný a analyticky premyslený zákon a my si s ním zrazu nevieme počať (zasmiatie sa rečníka), lebo sme na to neni zvyknutí? No to je pravda. Akože za posledných minimálne osem rokov sa nám to tu nestávalo často, ale majme odvahu akože prijímať dobré zákony, veď raz sa to muselo stať. Nemôžme predsa teraz ostať cúvať len kvôli tomu, že sme boli zvyknutí len na náhodilé, populistické a lacné kroky. Veď teda keď sa náhodou našla pani ministerka, tak bez ohľadu na to, ako sa jej to prihodilo, keď náhodou naozaj prišla s ničím, čo stojí za to podporiť, tak prestaňme sa tu akože packať po prstoch, počúvajme odborníkov, ešte aj dokonca zo strany SMER, ktorí hovoria, že stojí to za to, podporme to. A ja naozaj by som si teda rád vypočul niekoho z tej druhej strany stola. Kde je problém? Teda počul som niekoho zo SME RODINA, ale tí sa mýlia úplne pravidelne, takže niekto relevantný keby mohol.
Figeľ, Ján, podpredseda NR SR (2014-03-27):
Ďakujem pekne. Chcete reagovať, pán kolega? Nech sa páči, Jozef Mihál.